În această dimineață, în jurul orei 7.00, pompierii mureșeni au fost solicitați să intervină la un accident rutier în care a fost implicat un singur autoturism, pe strada Voinicenilor din municipiul Târgu Mureș.
"La fața locului, echipajele operative din cadrul Detașamentului Târgu Mureș au intervenit cu o autospecială de stingere, precum și o ambulanță din cadrul Serviciului de Ambulanță Mureș. În urma evenimentului a rezultat o victimă conștientă, cooperantă de cod galben, care a fost preluată de către echipajele medicale. Concomitent s-au asigurat și măsurile de prevenire și stingere a incendiilor", a informat duminică, 24 martie, lt. Alexandru Călușeri, purtător de cuvânt al Inspectoratului pentru Situații de Urgență "Horea" al județului Mureș.
(Redacția)